**Številka:**

**Dne: 12. 5. 2016**

# Z A P I S N I K

9. redne seje Sveta za preventivo in vzgojo v cestnem prometu Občine Duplek, ki je bila dne 12. 5. 2016, ob 17. uri v sejni sobi Občine Duplek.

Prisotni:

* Marjan Vrbnjak, Simon Poštrak, Simon Košti, Peter Zajc (seji se je pridružil pri obravnavi 3. točke dnevnega reda) - člani sveta;
* Marko Rahle je opravičeno odsoten;
* Dušanka Novak, višja svetovalka, občinska uprava

Sejo je vodil predsednik sveta Marjan Vrbnjak.

1. **TOČKA**

## OBRAVNAVA IN POTRDITEV DNEVNEGA REDA

Dnevni red so člani prejeli z gradivom.

***Sklep št. 35.:***  ***»Svet za preventivo in vzgojo v cestnem prometu Občine Duplek potrdi dnevni red 9. redne seje Sveta za preventivo in vzgojo v cestnem prometu :***

1. ***Obravnava in potrditev dnevnega reda;***
2. ***Obravnava in potrditev zapisnika 8. redne seje***
3. ***Obravnava vloge občanke Petre Mohorko, glede nevarne šolske poti***
4. ***Informacijo o postopku nabave preventivne radarske table in odsevnih brezrokavnikov***
5. ***Pobude in vprašanja«***

**Prisotni 3 člani, ZA 3 člani**

**Sklep je bil sprejet.**

1. **TOČKA**

**OBRAVNAVA IN POTRDITEV ZAPISNIKA 8. REDNE SEJE**

Zapisnik so člani prejeli po el. pošti.

Razpravljavci: /

***Sklep št. 36:***  **»Svet za preventivo in vzgojo v cestnem prometu Občine Duplek potrdi zapisnik 8. redne seje sveta. «**

**Prisotni 3 člani, ZA 3 člani**

**Sklep je bil sprejet.**

1. **TOČKA**

**OBRAVNAVA VLOGE OBČANKE PETRE MOHORKO, GLEDE NEVARNE ŠOLSKE POTI**

Svet je na pobudo Občinske uprave obravnaval vlogo občanke Petre Mohorko za povrnitev stroškov prevoza njenega otroka v šolo in nazaj. Svet ugotavljal, da hči Petre Mohorko obiskuje 7. razred zasebne osnovne šole izven svojega šolskega okoliša. Družina stanuje v Sp. Dupleku, Cesta k Dravi 6, ki je 1 km oddaljena od OŠ Duplek, ki je šola, v njenem šolskem okolišu. Ob celotni poti otroka v šolo in nazaj, so zgrajeni pločniki za pešce, hitrost vozil, pa je na tem delu omejena na 50 km/h. Svet tako ugotavlja, da varnost otroka na tej poti nikakor ni ogrožena.

Razpravljavci: vsi člani

***Sklep št. 37:***  **» Svet za preventivo in vzgojo v cestnem prometu Občine Duplek predlaga občinski upravi, da vlogo občanke z dne 5. 4. 2016 za povrnitev stroškov prevoza otroka v šolo in nazaj zavrne, saj ugotavlja, da pot otroka v šolo v njegovem šolskem okolišu in nazaj, glede varnosti, negativno ne odstopa od drugih cest v občini in zato njegova varnost, v smislu 2. odstavka 56. člena Zakona o osnovni šoli, ni ogrožena. »**

**Prisotni 4 člani, ZA 4 člani**

**Sklep je bil sprejet.**

1. **TOČKA**

**INFORMACIJA O POSTOPKU NABAVE PREVENTIVNE RADARSKE TABLE IN ODSEVNIH BREZROKAVNIKOV**

S postopki nabave je prisotne seznanila Dušanka Novak.

Razpravljavci: vsi člani

***Sklep št. 38:*** **»*Svet za preventivo in vzgojo v cestnem prometu Občine Duplek se je seznanil z informacijo* *o postopku nabave preventivne radarske table in odsevnih brezrokavnikov. «***

**Prisotni 4 člani, ZA 4 člani**

**Sklep je bil sprejet.**

***Sklep št. 39.:* »*Svet za preventivo in vzgojo v cestnem prometu Občine Duplek sprejme sklep, da se nabavi 10 odsevnih rutic za otroke, za OŠ Korena. Nabavo izvede občinska uprava skupaj z nabavo odsevnih telovnikov. «***

**Prisotni 4 člani, ZA 4 člani**

**Sklep je bil sprejet.**

1. TOČKA

**POBUDE IN VPRAŠANJA**

Dogovorili so se, da bo skupina v sestavi Simon Poštrak, Marjan Vrbnjak in Marjan Topič izvedla ogled prometne signalizacije po občinskih cestah. Rok za izvedbo tega ogleda je do konca meseca maja. Organizacijo bo prevzel Marjan Vrbnjak.

Seja sveta je bila zaključena ob 17.45.

 Marjan Vrbnjak

Zapisala: predsednik

Dušanka Novak